מגישה המון קורות חיים ולא חוזרים אלייך?
עוד מייל סירוב אוטומטי?
הנה כמה טיפים שיכולים לעזור

טיפ 1: 
תוודאי שקו"ח שלך באמת ממש טובים ומתארים טוב את הניסיון שלך. 
תראי אותם לכמה חברות מנוסות מהתחום שלך, ועדיף גם למגייסות ולראשי צוותים שעשו גיוסים בעבר. 
טיפים כלליים לקו"ח יש בפוסט שפרסמתי בעבר: טיפים לכתיבת קורות חיים
הערה חשובה: גם אם שילמת למשהי ממש טובה שתבנה איתך קו"ח, זה לא אומר שהם מושלמים!! תמשיכי להיות עם יד על הדופק, להראות לעוד אנשים, ולשפר כל הזמן. 
טיפ 2: 
תתאימי את קורות החיים למשרה הספציפית שאת מגישה אליה. ממש תעתיקי ניסוחים מתוך דרישות המשרה ותשים אותם בקו"ח שלך בדיוק באותו ניסוח. כמובן רק אם באמת יש לך ניסיון או ידע בזה.
אם יש שפה שמופיעה בדרישות ויש לך רק ניסיון מהלימודים/קורס עצמאי, כדאי להוסיף בצירוף "ידע בלבד" 
גם פרוייקטים מהלימודים כדאי להוסיף בהתאם לדרישות, אפילו אם כבר יש לך ניסיון של כמה שנים, במידה ובטכנולוגיה ספציפית שנדרשת אין לך ניסיון תעסוקתי. ושימי לב שזה יראה זורם בניסוח ולא מאולץ מדיי. זה יעזור לך לעבור את המערכות האוטומטיות, כלי AI שמגייסות לפעמים משתמשות בהם, וגם לפעמים המגייסות עצמן ממש מחפשות מילים מדויקות ולפעמים פחות מכירות שטכנולוגיה X כמעט זהה לטכנולוגיה Y.
הדגשה: התאמה למשרה לא אמורה לשנות מהותית את קו"ח. הקובץ אמור להראות די זהה, פשוט עם מילים נרדפות,
וטכנולוגיה-שתיים, או אפילו פרוייקט קטן מהלימודים שאת מוסיפה ומשמיטה בהתאם לצורך. 
ולפעמים טיפה שינוי בתמצית.
בנוסף- כדאי טכנית להדגיש (בבולד B) טכנולוגיות רלוונטיות לפי הדרישות שצוינו בתיאור המשרה.
טיפ 3: 
התאמה ספציפית כדי לעבור מערכות סינון אוטומטיות / כלי AI:
· אם ההגשה היא למערכת סינון אוטומטית (לא חברת השמה/חבר מביא חבר), אז דווקא כדאי לשלוח קו"ח נקיים יחסית, בלי טבלאות/אייקונים/מבנה מורכב. שמקשה על המערכת לעבד את קו"ח.
· מומלץ לשלוח קובץ וורד, חלק מהמערכות מתקשות לפענח קבצי PDF.
· כדאי להעביר את קו"ח בכלי פענוח קבצים, מסוג Word Cloud Generator או Keyword Finder כדי לראות מה מילות המפתח שקו"ח שלך מכילים. ואם אתה רואה שמילות המפתח שרלוונטיות למשרה הספציפית לא מופיעות מספיק פעמים, תדאג להוסיף אותן. (אבל בצורה טבעית שלא תראה למגייסת כמאולצת) אתרים לדוגמא: 
https://www.freewordcloudgenerator.com/generatewordcloud https://monkeylearn.com/word-cloud/
· טריק עם הסתייגות:
להעתיק מילות מפתח מתיאור המשרה ולהדביק אותם במסמך מספר רב של פעמים, בצבע לבן.
זה יקפיץ את קו"ח שלכן כמתאימים יותר למשרה.
שימי לב: שלפעמים המגייסת תוכל אצלה במערכת לזהות את המילים הלבנות גם אם שלחת כקובץ PDF.
אז כדי שהאמינות שלך לא תפגע, שימי רק טכנולוגיות שבאמת יש לך ידע או ניסיון בהן.
ותחליטי לפי הסיטואציה אם להשתמש בטריק הזה או לא.
(אני אישית הייתי ממליצה לסטודנטים/ג'וניורים כן להשתמש כי קשה לעבור את חומת הסינון האוטומטי,
ומצב שבו קו"ח מגיעים בכלל למגייסת הוא כבר טוב. )
טיפ 4: 
ראית משרה באתר כלשהו? לפני שאת מגישה, תחפשי בלינקדאין/פה בפרורום/קבוצות צ'אט/קבוצות וואטסאפ רלוונטיות,
עובד מהחברה הזאת, ותבקשי בנימוס, עם ציון מזהה המשרה הספציפית, וכמה מילים עלייך, שיגיש אותך למשרה. ככה קו"ח יתועדפו כי זה סוג של המלצה, וגם הוא בדר"כ יקבל בונוס וישמח לעזור. רק תזהרי לא להתעכב יותר מכמה ימים בגלל זה, אם הוא לא מגיב תגישי לבד באתר.
טיפ 5: 
אם כן הגשת באתר ישירות. תחפשי מגייסת של החברה, תכתבי לה שהגשת עבור משרה X,
ובכמה מילים למה את ממש מתאימה, ותשאלי אם יהיה לה נוח שתצרף פה את קו"ח שלך. זה יקפיץ את השם שלך.
טיפ 6: לבוגרים ללא ניסיון:
· חשוב לפרט את הפרויקטים שעשית, זה החלק המשמעותי ביותר בשבילך בקו"ח.
לכתוב בשורה-שתיים מה מטרת הפרויקט, מה היכולות שלו מבחינה עסקית. ואז לפרט את כ-ל הטכנולוגיות שהשתמשת בהן.
בנוסף- ישדרג מאוד את קו"ח להוסיף ליד כל פרויקט קישור לקוד שלו בגיטהאב + קישור לאתר עצמו (אם הוא זמין ברשת)
· אם אין לך פרויקטים מספיק מרשימים- כדאי מאוד לנצל את זמן חיפוש עבודה כדי לכתוב פרוייקט איכותי בטכנולוגיות מבוקשות כפרויקט עצמאי או תרומה לקוד פתוח. (לדוגמה: pandas, tenserflow ואחרים)
· טיפ מאבי לואיס: קחי את פרוייקט הגמר שלך, ותשקיעי עוד כמה ימי עבודה כדי להפוך אותו למוצר לדוגמא ב:
פרודאקט-האנט, רדיט, גיטהאב, תוסף לדפדפן כרום, ואז תדאגי גם להשיק אותו בלינקדאין.
מוצר זמין עם משתמשים פעילים, זה דבר שמשדרג מאוד את קו"ח.
· אפשר גם להציע עזרה לסטודנטיות עם פרויקט הגמר שלהם, וככה להשתפשף בעוד עולמות טכנולוגיים, ולהוסיף עוד ניסיון לקורות החיים. 


והכי חשוב, אל תתייאשו.
תבקשו פידבק, תצברו ידע כל הזמן,
ותזכרו כמה אתן טובות, ומוכשרות, 
ואתן רק עושות את ההשתדלות, וכשהזמן שטוב לכן יגיע, קורות החיים שלכן יגיעו לעיניים הנכונות. 

